
Холдинг „Кооп-Юг” АД

П О К А Н А
Съветът на директорите на Холдинг „Кооп-Юг” АД на основание чл. 223 от ТЗ и чл. 115 от ЗППЦК  свиква редовно годишно Общо събрание на акционерите на дружеството на 27.05.2010 г. от 11.00 часа в гр. София, ул.”Г.С.Раковски” 99, сградата на ЦКС, залата на ет. 13 при следния дневен ред:

1. Одобряване и приемане на Доклад на Съвета на директорите за дейността на дружеството през 2009г. проект за решение: Общото събрание на акционерите одобрява и приема на Доклад на Съвета на директорите за дейността на дружеството през 2009г.

2. Одобряване и приемане на одитирания Годишен финансов отчет на дружеството за 2009г., Доклада на регистрирания одитор и Доклада на Одитния комитет; проект за решение: Общото събрание на акционерите одобрява и приема одитирания годишен финансов отчет на дружеството за 2009г., Доклада на регистрирания одитор и Доклада на Одитния комитет.
3. Одобряване и приемане на одитирания Годишен консолидиран финансов отчет на дружеството за 2009г. и Доклада на регистрирания одитор. проект за решение: Общото събрание на акционерите одобрява и приема одитирания годишен консолидиран финансов отчет на дружеството за 2009г. и Доклада на регистрирания одитор;

4. Приемане на решение за покриване на загуби от годишния финансов отчет; проект за решение: Общото събрание на акционерите приема загубата от годишния финансов отчет на дружеството за 2009г. в размер на 342 360,16 лева. Общото събрание на акционерите приема предложението на Съвета на директорите за покриване на загубите от минали години;
5. Освобождаване от отговорност членовете на Съвета на директорите за дейността им през 2009г. проект за решение: Общото събрание на акционерите освобождава от отговорност членовете на Съвета на директорите за дейността им през 2009г.
6. Избор на одитен комитет, съгласно разпоредбата на чл.40ж от ЗНФО и определяне на мандата му. проект за решение: Общото събрание на акционерите избира Одитен комитет, чиито функции да се изпълняват от членовете на Съвета на директорите. Определя мандат на Одитния комитет да бъде три години.

7. Избор на регистриран одитор на дружеството за 2010 г. проект за решение: Общото събрание на акционерите избира за регистриран одитор на дружеството за 2010 година „Ирида Одит” ООД, специализирано одиторско предприятие No 120, представлявано от Невена Трифонова Стоянова, рег. No 388.

8. Отчет на директора за връзки с инвеститорите за дейността му през 2009г. проект за решение: Общото събрание на акционерите приема Отчета на директора за връзки с инвеститорите за дейността му през 2009г. 

Общият брой акции на дружеството са в размер на 1 535 062 броя, поименни безналични акции, всяка една с номинална стойност 2,00 (два) лева. Акциите с право на участие и с право на глас в Общото събрание на акционерите (ОСА) са в размер на  1 535 062 броя поименни безналични акции. Всички акции от капитала на дружеството са от един и същи клас и дават еднакви права. 

Акционерите, които повече от три месеца заедно или поотделно притежават най-малко 5% (пет на сто) от капитала на дружеството имат право да поискат включване на въпроси в дневния ред и да предлагат решения по обявения дневен ред по реда на чл. 223а от ТЗ, като крайният срок за упражняване на това право е не по-късно от 15 дни преди откриване на общото събрание или най - късно до 11.05.2010г. В случай, че акционер упражни тези свои права, след обявяването им в търговския регистър, той трябва да представи в седалището на Холдинга и на Комисията за финансов надзор, списъка на включените въпросите, предложенията за решения по тях и писмените материали. 

По време на заседанието на общото събрание, всеки акционер има право да поставя въпроси, освен по обявеният дневен ред, така и за икономическото и финансовото състояние и търговската дейност на дружеството, освен за обстоятелствата, които представляват вътрешна информация.
Право на участие и правото на глас в Общото събрание се упражнява от лицата, вписани в регистрите на „Централен депозитар” АД, като акционери на дружеството 14 дни преди датата на общото събрание или към 12.05.2010г. включително, а при липса на кворум за първата дата на събранието, най-късно до 27.05.2010 г. включително.

Регистрацията на акционерите за участие в общото събрание започва в 8.30 часа и приключва в 10.50 часа на обявената първа и втора дата, при липса на кворум.

Акционерите – юридически лица се представляват от законните си представители и се легитимират с представянето на удостоверение за актуална регистрация и документ за самоличност. Пълномощниците на акционерите – юридически лица се легитимират с писмено, изрично, пълномощно, издадено за това Общо събрание на дружеството от законния представител на акционера, по Образец, приложен към материалите за ОСА; удостоверение за актуална регистрация и документ за самоличност на упълномощения. Акционерите – физически лица се легитимират с представянето на документ за самоличност. Пълномощниците на акционерите – физически лица се легитимират с документ за самоличност и писмено, изрично пълномощно, издадено за това Общо събрание, по Образец приложен към материалите за това ОСА. Правилата за гласуване чрез Пълномощник са на разположение на заинтересованите лица на интернет страницата на дружеството: www.Coop-jug.com, раздел: за инвеститорите. Преупълномощаването с правата по предоставените пълномощни, както и пълномощно дадено в нарушение на чл.116, ал.1 и ал.2 от ЗППЦК е нищожно. Член на съвета на директорите може да представлява акционер само ако в Пълномощното, акционерът изрично е посочил начина на гласуване по обявения дневния ред. 

Дружеството ще получава и приема за валидни уведомления и Пълномощни по електронен път на следната електронна поща: cpfsouth@ccu-bg.com, като електроннните съобщения трябва да са подписани с универсален електронен подпис (УЕП) от упълномощителя и към тях да е приложен електронен документ (електронен образ) на пълномощното, който също да е подписан с универсален електронен подпис (УЕП) от упълномощителя.

Всички Пълномощни, трябва да бъдат представени по седалището на дружеството или получени по електронната поща на дружеството не по-късно от един ден преди датата на Общото събрание на акционерите.

Гласуването чрез кореспонденция и електронни средства не е допустимо, съгласно действащия устав на Холдинг „Кооп-Юг” АД.

При липса на кворум, на основание член 227, ал.3 от Търговския закон, заседанието на общото събрание ще се проведе на 11.06.2010 г. от 11.00 часа на същото място и при същия дневен ред. 

В дневния ред на новото заседание не могат да се включват точки по реда на чл. 223а от ТЗ. 

Материалите, свързани с дневния ред на събранието са на разположение на акционерите на адреса на управление на дружеството – гр.София, ул.”Г.С.Раковски” № 99, ет.7, офис: 16, всеки работен ден от 9.00 до 16.00 часа, както и на интернет страницата на дружеството www.coop-jug.com, считано от датата на обявяване на поканата за редовното общо събрание на акционерите в Търговския регистър към Агенцията по вписванията.

Всички акционери имат право да участват в общото събрание и се поканват лично или чрез надлежно упълномощен представител да вземат участие в общото събрание на акционерите.








Съвет на директорите,
